Mestna občina Ljubljana, Mestni trg 1, 1000 Ljubljana, na podlagi 218 c. člena in 218 č. člena Zakona o graditvi objektov (Uradni list RS, št. 102/04 – UPB1, 14/05- popr., 126/07, 108/09, 57/12, 110/13 in 19/15) ter na podlagi 12. ter 15. člena Odloka o nadomestilu za uporabo stavbnega zemljišča (Ur. list RS, št. 130/03, 120/05, 4/06 – popr., 57/06, 122/07, 107/09, 101/13 – ZdavNepr in 22/14 – odl. US), objavlja

|  |  |
| --- | --- |
|  | **Zakon o graditvi objektov : Uradni list RS, št.** [**110/02**](http://www.uradni-list.si/1/objava.jsp?sop=2002-01-5387)**,** [**41/04**](http://www.uradni-list.si/1/objava.jsp?sop=2004-01-1694) **– ZVO-1,** [**NPB1**](http://www.pisrs.si/Pis.web/pregledNpb?idPredpisa=ZAKO1545&idPredpisaChng=ZAKO3490)**,** [**45/04**](http://www.uradni-list.si/1/objava.jsp?sop=2004-01-2133) **– ZVZP-A,** [**NPB2**](http://www.pisrs.si/Pis.web/pregledNpb?idPredpisa=ZAKO3547&idPredpisaChng=ZAKO3490)**,** [**47/04**](http://www.uradni-list.si/1/objava.jsp?sop=2004-01-2237)**,** [**NPB3**](http://www.pisrs.si/Pis.web/pregledNpb?idPredpisa=ZAKO3794&idPredpisaChng=ZAKO3490)**,** [**62/04**](http://www.uradni-list.si/1/objava.jsp?sop=2004-01-2851) **– odl. US,** [**NPB4**](http://www.pisrs.si/Pis.web/pregledNpb?idPredpisa=ODLU733&idPredpisaChng=ZAKO3490)**,** [**102/04**](http://www.uradni-list.si/1/objava.jsp?sop=2004-01-4398) **– UPB1,** [**14/05 – popr.**](http://www.uradni-list.si/1/objava.jsp?sop=2005-21-0004)**,** [**NPB5**](http://www.pisrs.si/Pis.web/pregledNpb?idPredpisa=ZAKO4182&idPredpisaChng=ZAKO3490)**,** [**92/05**](http://www.uradni-list.si/1/objava.jsp?sop=2005-01-3952) **– ZJC-B,** [**NPB6**](http://www.pisrs.si/Pis.web/pregledNpb?idPredpisa=ZAKO4125&idPredpisaChng=ZAKO3490)**,** [**93/05**](http://www.uradni-list.si/1/objava.jsp?sop=2005-01-4018) **– ZVMS,** [**NPB7**](http://www.pisrs.si/Pis.web/pregledNpb?idPredpisa=ZAKO4370&idPredpisaChng=ZAKO3490)**,** [**111/05**](http://www.uradni-list.si/1/objava.jsp?sop=2005-01-4890) **– odl. US,** [**NPB8**](http://www.pisrs.si/Pis.web/pregledNpb?idPredpisa=ODLU906&idPredpisaChng=ZAKO3490)**,** [**126/07**](http://www.uradni-list.si/1/objava.jsp?sop=2007-01-6414)**,** [**NPB9**](http://www.pisrs.si/Pis.web/pregledNpb?idPredpisa=ZAKO4118&idPredpisaChng=ZAKO3490)**,** [**108/09**](http://www.uradni-list.si/1/objava.jsp?sop=2009-01-4889)**,** [**NPB10**](http://www.pisrs.si/Pis.web/pregledNpb?idPredpisa=ZAKO5651&idPredpisaChng=ZAKO3490)**,** [**61/10**](http://www.uradni-list.si/1/objava.jsp?sop=2010-01-3351) **– ZRud-1,** [**NPB11**](http://www.pisrs.si/Pis.web/pregledNpb?idPredpisa=ZAKO5706&idPredpisaChng=ZAKO3490)**,** [**20/11**](http://www.uradni-list.si/1/objava.jsp?sop=2011-01-0827) **– odl. US,** [**NPB12**](http://www.pisrs.si/Pis.web/pregledNpb?idPredpisa=ODLU1405&idPredpisaChng=ZAKO3490)**,** [**57/12**](http://www.uradni-list.si/1/objava.jsp?sop=2012-01-2412)**,** [**NPB13**](http://www.pisrs.si/Pis.web/pregledNpb?idPredpisa=ZAKO6424&idPredpisaChng=ZAKO3490)**,** [**101/13**](http://www.uradni-list.si/1/objava.jsp?sop=2013-01-3676) **– ZDavNepr,** [**NPB14**](http://www.pisrs.si/Pis.web/pregledNpb?idPredpisa=ZAKO6642&idPredpisaChng=ZAKO3490)**,** [**110/13**](http://www.uradni-list.si/1/objava.jsp?sop=2013-01-4027)**,** [**NPB15**](http://www.pisrs.si/Pis.web/pregledNpb?idPredpisa=DRUG3732&idPredpisaChng=ZAKO3490)**,** [**19/15**](http://www.uradni-list.si/1/objava.jsp?sop=2015-01-0708) **in** [**NPB16**](http://www.pisrs.si/Pis.web/pregledNpb?idPredpisa=ZAKO6829&idPredpisaChng=ZAKO3490) |

**J A V N O N A Z N A N I L O**

**o razgrnitvi podatkov za odmero nadomestila za uporabo stavbnega zemljišča in**

**poziv k priglasitvi sprememb podatkov v zvezi z odmero nadomestila za uporabo stavbnega zemljišča na območju Mestne občine Ljubljana za leto 2017**

**I.**

Javni poziv je namenjen vsem zavezancem za plačilo nadomestila za uporabo stavbnega zemljišča v Mestni občini Ljubljana za leto 2017.

Podatki, pomembni za odmero nadomestila za uporabo zazidanega in nezazidanega stavbnega zemljišča, ter podatki o zavezancih bodo razgrnjeni (na vpogled zavezancem) v prostorih Mestne občine Ljubljana, Mestne uprave, Oddelka za ravnanje z nepremičninami, na naslovu Adamič- Lundrovo nabrežje 2, 1000 Ljubljana, IV. nadstropje.

Zavezanci za plačilo nadomestila za uporabo stavbnega zemljišča lahko pregledujejo podatke in nanje podajo pripombe v času od 02. 01. 2017 do vključno 27. 01. 2017, in sicer vsak ponedeljek od 08.00 do 12.00 ure in vsako sredo od 08.00 do 12.00 ure ter od 13.00 do 16.00 ure. Pripombe je mogoče poslati tudi s priporočeno pošto na naslov: Mestna občina Ljubljana, Mestna uprava, Oddelek za ravnanje z nepremičninami, Adamič-Lundrovo nabrežje 2, 1000 Ljubljana oziroma na elektronski naslov glavna.pisarna@ljubljana.si.

**II.**

Zavezanci so Mestni občini Ljubljana dolžni do vključno 31.01.2017 sporočiti tudi vsako spremembo zavezanca in spremembe ostalih podatkov, pomembnih za odmero nadomestila za uporabo stavbnega zemljišča za leto 2017.

Spremembe in obvestila, ki so pomembna za odmero nadomestila, so: sprememba zavezanca, sprememba vrste dejavnosti ali namembnosti prostora, objekta ali zemljišča, sprememba poslovne ali stanovanjske površine, sprememba stalnega prebivališča oziroma naslova zavezanca, kjer sprejema poštne pošiljke, podatki potrebni za oprostitev plačila nadomestila in podobno.

Zavezanci so tudi med letom dolžni na navedeni naslov sporočiti vse spremembe, ki vplivajo na določitev višine nadomestila in spremembo statusa zavezanca najpozneje v 30 dneh od nastanka spremembe.

Če zavezanec nastalih sprememb ne sporoči, se za odmero uporabijo podatki, s katerimi razpolaga občina, ali se lahko pridobijo brez sodelovanja zavezanca.

**III.**

Zavezanci spremembe sporočajo Mestni občini Ljubljana s pisno in podpisano vlogo. Vlogi je potrebno priložiti dokazila. Vloga se lahko vloži na način:

- s priporočeno poštno pošiljko na naslov: Mestna občina Ljubljana, Mestna uprava, Oddelek za ravnanje z nepremičninami, Adamič –Lundrovo nabrežje 2, 1000 Ljubljana ali

- osebno, z vložitvijo v vložišču pri Oddelku za ravnanje z nepremičninami, Mačkova 1, 1000 Ljubljana.

- po elektronski pošti na naslov glavna.pisarna@ljubljana.si.

Vloga je lahko prosto napisana, obrazec vloge pa je na voljo v vložišču pri Oddelku za ravnanje z nepremičninami in na internetnih straneh občine:

<http://www.ljubljana.si/si/zivljenje-v-ljubljani/obrazci-in-upravni-postopki/obrazci/>

Številka: 422-3942/2016-1

Datum: 4.1.2017

**Mestna občina Ljubljana**